Katína Paxinoú

Katína Paxinoú (), syntyjään Aikateríni Konstantopoúlou (Αικατερίνη Κωνσταντοπούλου) (17. joulukuuta 1900 Pireus – 22. helmikuuta 1973 Ateena) oli kreikkalainen elokuva- ja teatterinäyttelijä. 

Paxinoú kouluttautui oopperalaulajaksi, mutta kiinnostui enemmän näyttelemisestä ja liittyi Kreikan kuninkaalliseen teatteriin 1929. Toisen maailmansodan syttyessä hän oli Lontoossa, josta hän muutti Yhdysvaltoihin. 

Paxinoú esiintyi vuonna 1943 elokuvassa Kenelle kellot soivat ja sai tästä parhaan naissivuosan Oscarin ja Golden Globen.

Paxinoú oli naimisissa näyttelijä-ohjaaja Aléxis Minotíksen kanssa ja kuoli syöpään Ateenassa 1973. Hänellä on tähti Hollywood Walk of Famella.

Golden Globe -palkinnon saajat
Hollywood Walk of Fame
Kreikkalaiset näyttelijät
Oscar-palkinnon saajat
Vuonna 1900 syntyneet
Vuonna 1973 kuolleet